钦定古今图书集成/明伦汇编/闺媛典/第062卷 > 张氏女〈吕氏附〉
## 钦定古今图书集成/明伦汇编/闺媛典/第062卷 > 张氏女〈吕氏附〉

按《凤阳府志》：“张氏女，父清，许聘刘中焞。将嫁，焞病死，
女闻讣，哀号擗踊，欲诣吊，母勉从之，与俱往，至则殓
矣。自是居焞家，朝夕供奠，必祝曰：‘某在’。其哀恸甚悲。
比葬，焞前一日缢死柩旁，衣带间有物不能解，视之，
则焞之图书敝衣巾也。时年十九。巡按御史孙丕扬
遣官致祭，旌之。焞弟中燿妻吕氏，太和县诸生先春”
女也。适燿。四年，燿死，吕志在相从，将殓，阻不许。姑知
其意，监守弗怠。偶一旋踵，而妇已自刎矣，时年二十。
时称《刘氏双贞》。